GOROSPE ELEZKANO (EAJ, 2015-02-19):
Eskerrik asko, legebiltzarburu andrea. Egun on lehendakari, sailburuok, egun on guztioi.
Casanova jauna, zugaz, zu izan zarenez ekimena aurkeztu duena eta berba egin duzuna lehenengo txandan, zugaz hasiko naiz eta hasiko naiz esaten uste dudala eta argi utzi duzuela guztiz sartuta zaudetela hauteskunde kanpainan eta askoz garrantzi gehiago ematen diozuela zuok aldez aurretik antolatutako eta planifikatutako diskurtsoari. Eta nik esango nuke hemen zerga arloan, Europan gertatu izan den moduan, planifikazio erasokorra egon dela, zuen kasuan ere gauza bera dagoela, diskurtso politikan planifikazio erasokorra egin duzuela.
Oso sano kuriosoa da esatea aurkeztu dugun erdibideko zuzenketa eta legebiltzar talde honen hain talde ezberdinek babestu dogun zuzenketan ipini duguzan berbak berba polita, berba ederrak, direla. Baina zuek ez duzuela sinatuko ez duzuelako gure bat gatozela agertzea.
Ez duzuelako gure zuek aldez aurretik planteatuko diskurtso horrek akats batzuk aurrerantz defendatzeko agertzea jende aurrean agertzerakoan, en la visualización no queréis que se os plantee o que tenga defectos ese discurso que, con planificación política agresiva, como estamos hablando de planificación fiscal agresiva, que es la que algunos estados desgraciadamente en Europa, en la Unión Europea están haciendo, con esa planificación política agresiva que estáis haciendo, cualquier cosa antes de salir en la foto con los demás.
Eta horrek, Casanova jauna, ahulezi nabarmen bat agertzen du, ze bestela zer egoten duzue negoziazio politikorako horrelako esparru batean? Akordiorako, adostasunerako esparrua, adostasunerako lekua dagoenean, ez baduzue aukera aprobetxatzen? Edozer gauza akordioa ez agertzeko.
Benetan nik uste dut harritzekoa dela, zeren guk gaur hemen erdibidekoan esaten dugu Eusko Legebiltzarrak Europar Batasunean gertatu den zerga iruzur edo elusiorako edozein praktika argudiatzen eta kondenatzen du, eta ez duzue babestuko.
Eta esaten dugu, eta praktika horietan inplikatutako estatuetako pertsonalitate politikoek izan ditzaketen ardurak zehaztea eskatzen dugu, eta ez duzue babestuko.
Eta exigitzen du zerga politika komunitario justu, birbanatzaile eta progresibo bat desagerraraziko dituenak Europar Batasuneko barruko paradisu fiskalak zerga elusioa eta haien antzekoa den zergak ordaintzeko beste edozein modu, eta ez duzue babestuko.
Eta esaten dugu legegintza proposamenak onesteko Europar erantzun bateratua eman aldera ihes eta iruzur fiskalari eta paradisu fiskalak desagerrarazteko beharrezko neurriak hartze-aldera bat egitea, aurrera egitea, lan egitea, baina ez duzue babestuko.
Eta esaten dugu guzti hau egiteko dauden lantaldeetan lan egin dadila, ekiditeko bai zerga oinarrian erosioa, bai onuradunen lekualdaketa alegiazkoa eta interesatua, edo lan egin dadila zerga oinarri kontsolidatu komun bat ezartze aldera Sozietateen gaineko Zergan, eta ez duzue babestu.
Eta hori da sinatu dugun erdibideko zuzenketaren edukia, baina edozer gauza ez sinatzeagatik. Zergatik? Ba lehen esandako moduan, planifikazio politiko erasokor horretan guztiz murgilduta zaudetelako eta beste gauzak berdin doutzue.
Esan duzu estigmatizazio prozesu izugarrian sartuta zaudete eta guzti horretan gu zelan, Eusko Alderdi Jeltzaleko kideok sartzen gara, beste alderdi politiko batzuek ere bai.
Pero también los asesores, también todas las grandes empresas, también todas las personas que llevan corbata.
Estigmatizazio prozesu handi batean eta guk guzti horrekin ez dugu ezer gure, Casanova jauna, zure berbetatik hori da ateratzen dena diskurtso politiko populista demagogiko huts-hutsa. Zuei edukiak berdin, berdin, berdin, berdin. Zuok zuen estrategiagaz aurrera egiten duzue, eta gure alderdia ez da inondik inora estigmatizazioen aldekoa eta ez dugu bide hori inondik inora jarraituko.
Ez daukagu ez zelango konplexurik eta zuek badirudi gauza batzuetarako baietz eta aurrera egiteko guzti hori alde batera itxi beharko dozue.
Hirugarren pertsona erabili izan duzu berba egiterakoan: "Los políticos se basan en... para tomar los acuerdos". Eta zer zara zu ba Casanova jauna? Zu ez. Los políticos se basan, nos basamos. Zu gure tartean berdin, berdin.
Zorrak eta aipatu izan ditu. Ba oraintsu Garitano jaunak, Izagirre Donostiako alkatea zoriondu berri du zorra ondo eta arin ordaintzeagatik. Aberatsen zerga aipatu izan duzu Gipuzkoan eta lehen berba egin duen bozeramaile batek erantzun izan dizu.
Euzko Alderdi Jeltzaleak bilatzen duena da zerga justuago bat, zeren Gipuzkoan daukazuenak, esan jatzun moduan, lortzen duana da benetan aberatsak direnak gutxiago ordaindu dagiela.
Hori da bilatzen duguna, benetako aberatsak, zuek egin duzuen moduan, gutxiago ordaindu barik gehiago ordaindu dagiela eta gainera zigortzen duzue dirua, geldi egon beharrean, diru hori produktiboa, eraginkorra eta mugitzen dela. Horregatik ez dugu adosten.
Aipatu izan duzu Euzko Alderdi Jeltzaleak paktua bilatzen duela Gipuzkoan Bildu erakundeetatik ateratzeko. Hori bilatu izango balu, hori dagoeneko edukiko luke, behin eta berriro nobio-nobia etorri jakuz bila, esanez prest daudela paktu hori egiteko. Eta sekula santan ez, ez dagoelako inondik inora borondate hori.
Hori behin gure bozeramaleak esan zuen moduan, hori gipuzkoarrek erabakiko dute. Ez da paktuen kontua izango, hori gipuzkoarrek erabakiko dute. Paktu ona izango balitz, eginda legoke dagoeneko.
Prieto jauna, Impuesto de Sociedades único eta bide horretatik joan da Maneiro jauna  - orain ez dago Ganbaran - . Guk ez dugu defendatzen zerga bakarra. Guk defendatzen duguna da zerga harmonizatua. Horrek ez du esan gura dena berdina izan behar denik, guk esaten duguna da eta aldarrikatzen duguna, beti aldarrikatu izan duguna, eta guztiz beharrezko dena Europa horretan aurrerantz egitea da esparrua, markoa, arauak zehaztea ekibalentzia egon daitezen eta, batez ere, zuloak zarratzea elusio fiskala, zerga iruzurra eta loose (...) moduko edo kasuak, dumping fiskal kausa eta ekiditzeko, ezabatzeko, aukera horri kentzeko eta harmonizazio gehiago behar dugula eta horretan, benetan Europan aurrerantz egin behar duela. Horrek ez du esan gure, izango da nik sozietateen zerga bakarra Europar Batasun guztian.
Hemen esan da kasuaren datuak eman izan dira, zelan den eta guk esan dugun moduan, erdibideko zuzenketan adostu dugu hori egiteko, hori aztertzeko, Parlamentuak onartu berri duen batzorde bereziak egiten dituen ondoreetatik ateratzea eta bakoitzak dagokion erantzukizunak hartzea.
Bestalde, komentatu dugun moduan, Europar Batasunari eskatu izan diogu Ecofin lan taldeetan aurrera egitea, bai ekiditeko zerga oinarrien erosioa, bai mozkinen eta onuren aldaketa interesatua, kasu honetan egin den moduan eta, bestetik, fiskalitate zuzeneko lan taldeek aurrera egin dezan neurriak aztertzen zerga oinarri kontsolidatu komun bat ezartzea aldera Sozietateen gaineko Zergan.
Este tipo de prácticas generan tensiones en los gobiernos que se ven perjudicados porque tiene que hacer frente a menores ingresos y mayores costes de cumplimiento, tensiones en los contribuyentes perjudicados a título individual, que observan cómo las grandes empresas reducen, reducen su carga fiscal tratando los beneficios fuera de donde se generan, mientras ellos soportan una carga mayor, y tensiones en otras empresas que se ven perjudicadas, porque no todas las empresas, señor Casanova, recurren a este tipo de prácticas.
Horregatik guk planteatzen izan dugu zentzu horretan guztia ekiditzeko eta ekitate eta sistema, zerga sistema justuago bat izateko aurrerapausoak ematea. Denboran zaude, aztertu zure erabakia eta eman aldeko botoa erdibideko zuzenketari.
Eskerrik asko.